Publicació que analitza la problemàtica social de l'assetjament escolar per orientació sexual, identitat i/o expressió de gènere (OSIEG) a Catalunya.
Presenta les característiques principals, diferents protocols d'actuació basats en la coeducació, i un seguit de bones pràctiques desenvolupades a nivell autonòmic, estatal i internacional.
Inclou un glossari sobre terminologia LGBTI molt complet i bibliografia de referència.
Investigació sobre les diferències i les similituds entre el moviment LGBTI i l'activisme Queer a les ciutats capitals d'Espanya, Portugal, Argentina i Xile.
A partir de 35 entrevistes a activistes i estudiosos i de la revisió de la producció bibliogràfica, l'autor analitza el context, el marc legal i els avenços en polítiques sexuals i de gènere dels quatre països.
L'autor, professor de filosofia política i director del Centre d'Investigació PoliTeSse (Polítiques i Teories de la Sexualitat) de la Universitat de Verona, fa una revisió de les teories queer, que defineix com teories crítiques en el sentit ple.
Les presenta en la seva varietat i en la seva naturalesa crítica, com un debat sobre la relació que uneix i contraposa política i sexualitat.
Conte per a infants de 0 a 3 anys, en forma de rodolins, per aprendre a anar a dormir i per iniciar-se en la rutina d'higiene personal.
També educa en la diversitat familiar visibilitzant una família amb dos pares.
Aquest llibre, fruit de la tesi doctoral de l'autora, és una investigació sobre la pràctica cross-dresser que es realitza en el club EnFemme de Barcelona, a partir de l'anàlisi antropològic dels seu costums i manifestacions.
El club es defineix com un grup de suport per a "persones transgèneres: cross-dressers, transvestits i transsexuals".
La vida del granger Johnny Saxby es veu alterada en arribar a la seva granja un jove immigrant romanès per treballar.
La relació que sorgirà entre els dos es trobarà envoltada de conflicte, però també d'intimisme i passió, tot emmarcat en l'Anglaterra rural.
Investigació de la Universitat de la Rioja que visibilitza la maternitat de dones lesbianes, tot mostrant experiències de vida diverses i incidint en els reptes que cal afrontar davant una societat heteronormativa.
Es fonamenta en l'anàlisi de la maternitat des de la perspectiva de la filosofia i de la història contemporània i desmitifica la idea del model imperant de família heterosexual.
L'Àrea per a la Igualtat de Tracte i No-discriminació de Persones LGBTI de la Direcció General d'Igualtat, presenta un sistema d'indicadors compartit per diagnosticar, implementar i avaluar les polítiques públiques LGBTI als ens locals amb uns mateixos paràmetres que ajudin a transformar les bases estructurals de la discriminació i a millorar la coordinació interinstitucional.
En aquesta obra Halperin, historiador de la sexualitat, combina, de manera amena i entenedora, elements biogràfics amb una reflexió personal sobre certs trets culturals i emocionals que determinen la cultura gai als Estats Units i sobre la relació sovint difícil entre desig, identitat i sentiment.
Antologia de textos d'activistes trans nord-americans, publicats per primera vegada en llengua castellana, amb l'objectiu de donar a conèixer els discursos més destacats de les polítiques trans dels darrers anys i contribuir al debat sobre aquesta qüestió en el context espanyol.
Tercera edició de l'informe que mostra l'actuació rellevant d'empreses en matèria de gestió de la diversitat LGBTI.
És una bona guia perquè les organitzacions desenvolupin estratègies d'igualtat i afavoreixin l'erradicació de conductes discriminatòries.
També revisa la presència de la diversitat sexual en les campanyes publicitàries.
Guia per a la injecció segura de drogues en les sessions de sexe anomenades slam o slamming, practicades entre homes gais i bisexuals.
Explica com reduir els riscos associats a l'ús d'injectables, informa sobre les diverses drogues i els seus efectes, i sobre com mantenir una correcta salut sexual i mental en aquestes pràctiques.
Estudi etnogràfic sobre la bisexualitat desenvolupat en el context de l'Any de la Visibilitat Bisexual en la Diversitat el 2016.
La bifòbia, l'aversió a la bisexualitat, és la discriminació més invisibilitzada del moviment LGTBI.
Es tracta d'una aportació per al coneixement d'aquesta orientació sexual i per entendre com es viu i com es combat el seu rebuig.
L'autor proposa un sistema de valors que reconegui la diversitat sexual com un component bàsic en la formació de la ciutadania a través de l'educació i l'art. L'educació artística permet reflexionar i actuar sobre la realitat social i proporciona nombrosos recursos per transformar-la mitjançant valors com el respecte, la col·laboració i l'equitat.
Guia per a l'educació d'infants i joves sobre la diversitat sexual, aplicable a qualsevol context pedagògic.
Els continguts teòrics es complementen amb altres més pràctics, com un test d'autoavaluació i unes dinàmiques per treballar els conceptes tractats.
Pel·lícula guanyadora d'un premi Oscar i un Globus d'Or, que presenta la infantesa, adolescència i adultesa de Chiron, un noi afroamericà que sobreviu en un barri conflictiu de Miami.
Orfe de pare, la seva mare, immersa en la drogoaddicció, el desatén i l'abandona emocionalment creixent amb una personalitat dèbil i tímida.
La seva existència, marcada per l'abandó i l'abús escolar, li presenta un altre repte en afrontar la seva homosexualitat.
Recorregut de l'evolució vital del moviment LGTB a l'estat espanyol, des del sorgiment amb força els anys setanta gràcies als moviments clandestins i el naixement dels fronts d'alliberació homosexual fins l'aprovació del matrimoni igualitari el 2005 i l'actual lluita per eradicar l'homofòbia.
Conté els testimonis d'alguns dels seus protagonistes i nombroses imatges procedents dels arxius d'institucions com COGAM i el Casal Lambda.
El fenomen de la violència intragènere es produeix en parelles sentimentals del mateix sexe on es manifesta un rol de dominació i un de submissió.
La present investigació, que fa visible aquesta problemàtica, revisa la literatura existent i s'acompanya, fruit d'un treball de camp, de testimonis de persones afectades per situar els conceptes teòrics en el plànol de la realitat.
Obra coral que aborda el fet transsexual en l'adolescència, incidint en el seu tractament en l'àmbit educatiu.
Aborda l'adquisició de gènere a la infància i adolescència, el fenomen de la patologització trans i la transfòbia, i la inclusió trans a l'escola.
Alhora ofereix eines i recursos als professionals de l'àmbit social i educatiu per fer possible una transformació del sistema educatiu com a agent que aposta per la diversitat de gènere i la igualtat sexual.
Protocol que dona compliment a l'article 11.2 de la Llei 11/2014 del 10 d'octubre per a la intervenció del personal de l'Administració en cas d'homofòbia, bifòbia o transfòbia: mecanismes d'abordatge, gestió de denúncies, atenció a la víctima, etc.
Pel·lícula basada en la història real d'un matrimoni d'artistes danesos, Einar i Gerda Wegener.
Einar, que va haver de substituir a la model femenina que la seva dona, Gerda, havia de pintar, inicia, amb el fet de vestir-se de dona, un procés vital que el fa descobrir i viure una transsexualitat inesperada.
Al llarg de la història s'ha teoritzat sobre la transsexualitat des del camp de la salut i les ciències socials.
Aquest obra, però, planteja que la transfòbia és el que genera el debat i el rebuig entorn al fet trans i reflexiona sobre la violència i el rebuig cap a les persones que viuen identitats de gènere que defugen el binomi home-dona.
Guia per a la promoció del treball coordinat per impulsar mesures positives de visibilització, reconeixement, posada en valor i no discriminació de les persones LGBTI en la comunitat universitària.
L'objectiu és esdevenir una universitat amb identitat inclusiva i dipositària dels valors de recerca, estudi, investigació, empatia, sensibilitat i respecte.
Guia per orientar els representats sindicals en la seva tasca de defensa dels drets laborals del col·lectiu LGTBI.
Presenta diversos criteris per afrontar els casos de discriminació, i referències legals i recursos sindicals per fer front a situacions problemàtiques derivades de l'atenció a la diversitat a la feina.